Lívstrygging gevur tær møguleika at tryggja tíni nærmastu fíggjarliga, um tú skuldi fallið frá innan pensjónsaldur. Tú kanst tekna eina Lívstrygging til bólkaprís við tryggingarupphædd frá 100.000 og upp til 1.000. 000. Tó hevur tú eisini møguleika fyri individuelt at tekna eina Lívstrygging upp til 4.000. 000 kr. Lívstryggingin dekkar við fullari upphædd við deyða fram til fylta 67 ár. Fyrimunir Lívstryggingin kemur hjúnafelaga ella lívsarvingum væl við, um illa vil til og tú skuldi fallið frá. Tryggingarupphæddin við deyða verður útgoldin skattafrítt til hjúnafelaga ella lívsarvingar, sum tó rinda arvaavgjald. Upphæddin kann eisini gjaldast til sambúgva ella onnur, um hetta er tilskilað frammanundan. Hevur tú aðrar tryggingar, er Lívstrygging ein góð og bílig ískoytistrygging. Treytir og kostnaðir Treytin fyri at fáa hesa trygging er, at tú ert kundi í Eik, ert 18 ár og ikki fylt/ur 51 ár og lýkur heilsutreytirnar. Lívstryggingin dekkar við deyða við fullari upphædd fram til fylta 67 ár. Treytin fyri at tú kanst tekna eina Lívstrygging til bólkaprís er, at tryggingarupphæddin er frá 100.000 kr. og upp til 1.000. 000 kr. Um tú hevur eina Restskuldatrygging afturat Lívstryggingini, má samanlagda tryggingarupphæddin ikki vera hægri enn 2.000. 000 kr. Fyri lívstryggingar, har ikki ber til at fáa bólkaprís, t. e. um tú hevur fylt 51 ár ella teknar Lívstrygging omanfyri mest loyvda til bólkaprís, verður prísurin roknaður í mun til aldur og kyn, og tryggingargjaldið hækkar tá 1. januar hvørt ár.